# PÁLYÁZATI KIÍRÁS

***IFJÚ SZAKEMBEREK TÁMOGATÁSA***

***Jogosítványtámogatás***

*2020. július*

Dévaványa Város Önkormányzat Képviselő-testülete a „Teremts Esélyt Program – Dévaványa” elnevezésű EFOP-1.2.11-16-2017-00003 kódszámú pályázat keretében, a 329/2018. (XI.29.) Dv. Kt. határozat alapján **pályázatot hirdet 18-35 éves korosztályba tartozó ifjú szakemberek jogosítvány megszerzésének támogatására.**

1. **A Pályázat célja:**

**A pályázat célja ifjú szakemberek munkaerő-piaci helyzetének és önálló egzisztenciateremtésének támogatása, mely hozzásegíti őket a Dévaványán történő jövő építéséhez. A pályázat keretén belül Dévaványa Város Önkormányzata 4.000.000,- Ft támogatási összeggel segíti a B kategóriájú jogosítvány megszerzését.**

**A pályázati felhívás alapdokumentuma Dévaványa Város Önkormányzat Ifjúsági Cselekvési Terve, mely letölthető a** [www.devavanya.hu](http://www.devavanya.hu) **oldalról.**

1. **Támogatás összege és a támogatható létszám:**

* **B kategória** – személygépkocsi: maximum **215.000,- Ft**,

Várható támogatható létszám: 14 fő.

1. **A pályázaton kérelmet az nyújthat be, aki:**

* a pályázat benyújtásakor elmúlt 18 éves és a támogatás folyósítása alatt nem tölti be a 35. életévét;
* aki a pályázat benyújtásakor Dévaványán állandó lakcímmel rendelkezik és életvitelszerűen Dévaványán él, valamint vállalja, hogy a támogatás elnyerése esetén a támogatás első kiutalásától számított legalább 3 évig életvitelszerűen Dévaványán él;
* a pályázaton részt vehetnek azok is, akik a pályázat benyújtásának napján már rendelkeznek képzővel kötött szerződéssel, de a jogosítványt még nem szerezték meg, illetve azok is, akik képzővel szerződést még nem kötöttek;
* vállalja, hogy a jogosítvány megszerzése céljából az eredményhirdetést követő 1 hónapon belül megkezdi a tanfolyamot;
* vállalja, hogy min. 8 óra közösségi célú önkéntes tevékenységet végez a településen;
* vállalja, hogy részt vesz a cselekvési tervben megfogalmazott valamelyik szolgáltatás megvalósulásában:
  + a cselekvési terv felülvizsgálatában,
  + a cselekvési tervben rögzített feladatok megvalósításában aktív, tevőleges részvétel,
  + a program iránt érdeklődők számára információ nyújtása,
  + a program működtetésének bemutatása, szakmai és egyéb rendezvényeken való aktív részvétel,
  + aktív részvétel a település/térség közösségfejlesztési programjaiban.

1. **A pályázat elbírálásánál előnyben részesül(nek):**

* a gyermekes családok, gyermeküket egyedül nevelő szülők;
* aki a Cselekvési terv 1. sz. mellékletében jelzett hiányszakmával rendelkezik, vagy aki BSc vagy MSc (illetve főiskolai vagy egyetemi) diplomával rendelkezik, vagy azok megszerzésére irányuló tanulmányokat folytat;
* aki a jogosítványt az önfoglalkoztatáshoz szükséges feltételek biztosításához szeretné megszerezni;
* aki a jogosítvány megszerzésére már képzési szerződéssel rendelkezik;
* aki a Cselekvési terv kidolgozásában tevőlegesen részt vállalt;
* aki a pályázat benyújtását megelőző 6 hónapban semmilyen az önkormányzat által nyújtott EFOP támogatásban (pl. ösztöndíj, jogosítványtámogatás) nem részesült;
* korábban az önkormányzatnál, vagy annak intézményénél önkéntes munkát végzett;
* valamely civil szervezet aktív tagja.

1. **Pályázaton nem vehet(nek) részt:**

* aki a támogatási kérelem benyújtásakor betöltötte a 35. életévét.
* Dévaványa Város Önkormányzatának vezető tisztségviselői, az önkormányzati képviselő-testület tagjai, valamint fentiek Ptk. szerinti közeli hozzátartozói (házastárs, az egyeneságbeli rokon, az örökbefogadott, a mostoha- és a nevelt gyermek, az örökbefogadó-, a mostoha- és a nevelőszülő és a testvér;
* aki azonos kategóriájú jogosítvány megszerzéséhez állami, önkormányzati vagy munkáltatói támogatásból már részesült vagy arra vonatkozó támogatást bármilyen formában igénybe vett/vesz.

1. **Egyéb információ:**

**A pályázatot a kiíró a döntés meghozataláig jogosult indok nélkül visszavonni!**

Egy pályázó csak egy pályázatot nyújthat be, azon belül pedig egy választott kategória támogatására adhatja be kérelmét.

A pályázati elbírálás alatt a benyújtott pályázatok tekintetében a pályázat kiírója szükség esetén további dokumentumok benyújtását kérheti.

A megítélt támogatás kiutalásának feltétele a dévaványai állandó lakcím és a Támogatási szerződés megkötése. A Támogatási szerződés akkor kerülhet megkötésre, ha a képzővel megkötött szerződés bemutatásra kerül. A támogatás kiutalására a Támogatási szerződés megkötését követő 6 hónapon belül kerül sor, melynek részletei minden nyertes pályázó esetén egyénileg, a képzővel kötött szerződés függvényében kerülnek meghatározásra.

A Támogatott személynek a jogosítvány megszerzésére a Támogatási szerződés megkötésétől számított 8. hónap végéig van lehetősége. Amennyiben a pályázó a jogosítványt addig nem szerzi meg, úgy visszafizetési kötelezettség terheli!

A támogatás pályázat útján nyerhető el. A pályázatokat Dévaványa Város Önkormányzatának Polgármestere bírálja el. A döntésről a pályázók írásbeli értesítést kapnak. A pályázati döntéssel szemben fellebbezni nem lehet.

1. **A pályázat benyújtásának módja, helye, határideje:**

*A pályázat benyújtásának határideje*: 2020. augusztus 11. 10.00

*A pályázat benyújtásának helye*: személyesen ügyfélfogadási időben a polgármesteri hivatal 1. sz. épület 5-ös iroda vagy postai úton a következő címre:

**Dévaványa Város Önkormányzata**

**5510 Dévaványa**

**Hősök tere 1.**

*A pályázat benyújtásának módja:* A pályázatokat elektronikusan és kézzel is ki lehet tölteni. A kézzel történő kitöltés esetén kérjük a nyomtatott nagybetűkkel történő olvasható írást. A pályázatot 1 eredeti példányban, **lezárt borítékban** kell benyújtani.

A borítékra kérjük ráírni:

**Teremts Esélyt Program – Dévaványa**

**Jogosítványtámogatás**

A határidő után benyújtott pályázatok nem kerülnek elbírálásra!

*A pályázat elbírálásának várható határideje:* 2020. augusztus 18.

1. **A pályázatnak kötelezően tartalmaznia kell**

* A teljesen kitöltött, aláírt és dátumozott pályázati adatlapot;
* A pályázók személyigazolványának, lakcímkártyájának és TAJ kártyájának egyszerű másolatát (a másolatot kérjük aláírni és dátummal ellátni);
* Nyilatkozatot hozzátartozói viszonyról;
* Általános nyilatkozat.

**A pályázati dokumentáció a**[www.devavanya.hu](http://www.devavanya.hu) **oldalon érhető el. Az kitöltött adatlapot kinyomtatás és aláírás után a szükséges mellékletekkel együtt kell benyújtani.**

**Kérjük a pályázatok kitöltése során fokozott figyelemmel járjanak el, a pályázati adatlapon lévő minden kérdésre válaszolni kell! A kitöltetlen vagy részlegesen kitöltött, aláírással, dátummal el nem látott vagy kötelező mellékleteket nem tartalmazó pályázatok nem kerülnek elbírálásra! Minden dokumentumot (adatlapot, mellékletet) lássanak el dátummal és aláírással!**

1. **A pályázat során benyújtandó egyéb, nem kötelező dokumentumok:**

Az alábbi táblázat segítséget kíván nyújtani a pályázat benyújtásához és a 4. pontban felsorolt szempontok ellenőrzéséhez. Kérjük a benyújtás során ellenőrizzék, hogy minden releváns dokumentumot aláírva, dátumozva csatoltak-e.

**A többletpontok csak akkor vehetők figyelembe, ha igazoló dokumentummal megfelelően alátámasztásra kerültek!**

|  |  |  |
| --- | --- | --- |
| **Értékelési szempont** | **Igazolásra alkalmas dokumentum** | **Értékelés során adható pontszám** |
| Gyermekes családok, gyermeküket egyedül nevelő szülők | Születési anyakönyvi kivonat vagy a gyermek örökbefogadása, családba fogadása esetén az azt igazoló érdemi döntés egyszerű másolata | Az első gyermek 5 pont, minden további gyermek esetén gyermekenként 2 pont |
| A pályázó hiányszakmával vagy felsőfokú végzettséggel rendelkezik, vagy jelenleg olyan irányú tanulmányokat folytat | Végzettséget vagy tanulmányok folytatását igazoló dokumentum | 5 pont |
| A támogatást az önfoglalkoztatáshoz szükséges feltételek biztosításához szeretné megszerezni | Pályázati adatlap, és önfoglalkoztatást igazoló dokumentum (pl. vállalkozói igazolás, őstermelői igazolás) | 5 pont |
| A pályázó a cselekvési terv kidolgozásában részt vállalt | A kiíró maga ellenőrzi a rendelkezésre álló nyilvántartásból, nem kell igazoló dokumentumot benyújtani. | 5 pont |
| A pályázó a jogosítvány megszerzésére már képzési szerződéssel rendelkezik | Iskolával kötött képzési szerződés másolata | 5 pont |
| A pályázó a pályázat benyújtását megelőző 6 hónapban semmilyen önkormányzat által nyújtott EFOP támogatásban nem részesült | A kiíró maga ellenőrzi a rendelkezésre álló nyilvántartásból, nem kell igazoló dokumentumot benyújtani. | 5 pont |
| A pályázó a pályázat benyújtását megelőzően önkéntes munkát vállalt | Intézményvezető nyilatkozata | 5 pont |
| A pályázó valamely civil szervezet aktív tagja | A civil szervezet elnökének nyilatkozata | 5 pont |
| A pályázati adatlapon bemutatottak értékelése | Pályázati adatlap | max. 20 pont |
| Egyéb | Minden olyan irat és igazolás, mely a kedvező elbírálás során vagy a pályázati adatlapon bemutatott szempontokat igazolja. | max. 5 pont |

1. **Tipikus hibák**

A korábbi pályázatok során tapasztalat tipikus hibák, melyekre kérjük fokozottan figyeljenek:

* a pályázati adatlap nem került kitöltésre, aláírásra;
* nem csatolta a kötelező mellékleteket;
* nem csatolta a többletpontok alátámasztására szolgáló dokumentumokat;
* a másolatban benyújtott dokumentumokat nem írta alá, nem dátumozta;
* a benyújtott nyilatkozatokat a tanúk nem írták alá.

A pályázatról további információ kapható Dévaványa Város honlapján ([*http://www.devavanya.hu*](http://www.devavanya.hu)), illetve az Önkormányzati Hivatal titkárságán (06-66/483-100/119-es mellék, Önkormányzati Hivatal 1-es épület 5. sz. iroda).